
Συντρόφια, µετά απὀ 6 χρόνια κινηµατικής παρουσίας στον αυτόνομο 
αντικαπιταλιστικὀ χώρο ο κύκλος του Αερικού στα βουνά του Τροόδους 
κλείνει. 


Στα έξι αυτά γεμάτα χρόνια προσπαθήσαµε να συµβάλουμε µε τη δράση 
µας στην προοπτική τής δημιουργίας ενός ανθρώπινου πολιτισμού 
περιβαλλοντικής και κοινωνικής δικαιοσύνης, παλεύοντας σε ένα 
σκηνικό ολοένα και πιο δύσκολο, τόσο τοπικά όσο και παγκόσμια. 
Παρόλες τις δυσκολίες, δεν διστάσαµε να αντιπαρατεθούµε, να 
συγκρουστούµε, να δείξουμε την αλληλεγγύη µας, να δημιουργήσουμε. 


Η διάχυση και η υιοθέτηση ακροδεξιών και φασιστικών αντιλήψεων 
από ένα µεγάλο κομμάτι της κοινωνίας, η κλιματική κρίση, οι πολέμοι, οι 
μαζικές δολοφονίες αμάχων, η φτωχοποίηση και η μετανάστευση 
εκατομμυρίων µη προνομιούχων συνανθρώπων µας αλλά και η 
μετατροπή των κρατών σε ολοένα πιο αυταρχικούς μηχανισμούς 
υπεράσπισης της καθεστηκυίας τάξης, συνθέτουν την εικόνα του κόσμου 
µας σήµερα. 

Ἑνός κόσµου σε αδιέξοδο. 

Ενός κόσµου που χρειάζεται άμεσα αλλαγή παραδείγματος. 


Καθώς λοιπόν οι συνθήκες μεταβάλλονται ραγδαία, ως ανταγωνιστικό 
Κίνηµα οφείλουμε να αναζητούμε τους τρόπους, τις µορφές Καιτις 
στρατηγικές, ώστε οι αγώνες µας να γίνουν αποτελεσµατικότεροι. 

Σε µια τέτοια διαδικασία αναζήτησης και αυτοκριτικής η συνέλευση του 
Αερικού αποφάσισε την αυτοδιάλυσή της. 

Ευχαριστούμε τα άτοµα και τις οµάδες µε τις οποίες συµπορευτίκαµε ή 
µας στήριξαν µε διάφορους τρόπους όλα αυτά τα χρόνια. 


Ραντεβού στους αγώνες που έρχονται. 

